‫הסדרה מכילה תיאורים‬ ‫של קשיים נפשיים, מלחמות ואובדנות,‬
‫מה שעלול להטריד צופים מסוימים.‬ ‫מידע זמין בכתובת שעל המסך.‬
‫- אינוויקטוס: שם תואר -‬
‫- 1. לא נכבש, לא הוכנע‬ ‫2. בלתי מנוצח, בלתי מעורער -‬
‫קדימה, גבריאל!‬
‫זה שלנו. פשוט תיהנו.‬
‫אחת, שתיים, שלוש!‬ ‫-בריטניה!‬
‫- משחקי אינוויקטוס, האג, 2022 -‬
‫מדי שנתיים, יוצאי צבא‬ ‫פצועים וחולים מרחבי העולם‬
‫מוזמנים להתחרות במשחקי אינוויקטוס.‬
‫המטרה היא לסייע בהתאוששות ובשיקום שלהם.‬
‫צריך להזכיר לעולם את כוחה של הרוח האנושית.‬
‫אתם מוכנים?‬
‫בהחלט!‬
‫היכולת להחלים והכוח שבחוסן‬
‫שמאפשרים לנו להתאושש ולחזור חזקים יותר.‬
‫כל מה שאתם סוחבים,‬ ‫כל מה שעלול להכביד עליכם,‬
‫כאן, במשחקי אינוויקטוס,‬
‫אתם מבינים שזה היה קרש הקפיצה‬ ‫שהניע אתכם לשלב הבא.‬
‫פשוט ליהנות, לא לטבוע.‬
‫כן. פשוט ליהנות, לא לטבוע.‬
‫בלי לחץ.‬
‫להיותכם הגרסה הכי טובה של עצמכם.‬
‫הגרסה של עצמכם שהייתה חסרה לכם.‬
‫שחסרה לבן או לבת הזוג שלכם.‬
‫שחסרה לילדים שלכם.‬
‫כשאני מדבר עם הבן שלי, ארצ'י,‬ ‫על מה שהוא רוצה להיות כשהוא יגדל,‬
‫לפעמים הוא אומר, "אסטרונאוט"‬
‫ולפעמים הוא אומר, "טייס".‬
‫אבל אני מזכיר לו‬ ‫שלא משנה מה הוא רוצה להיות,‬
‫האופי שלו הוא מה שהכי חשוב.‬
‫ושום דבר לא יגרום לי ולאימא שלו‬ ‫להתגאות בו יותר‬
‫מאשר לראות אותו מפגין אופי‬ ‫כמו מה שאנחנו רואים לעינינו היום.‬
‫אתם.‬
‫אני גאה בך כל כך, אלוף.‬
‫עקבנו אחר מתחרים משש מדינות ברחבי העולם‬
‫במהלך ההכנות שלהם‬ ‫למשחקי אינוויקטוס של 2022.‬
‫רק תזכור לנשום.‬
‫לא… אוי! לא לא, אז… כן.‬
‫אני מדבר מהר מדי. אתם כאילו, "מה אמרת?"‬
‫אני מתחיל להרגיש עצוב עכשיו.‬ ‫צריך להפסיק. כן.‬
‫ידעתי שזה יגיע.‬
‫- אינוויקטוס בלב ובנשמה -‬
‫בוקר טוב, חבר'ה. ברוכים הבאים.‬
‫שלום.‬ ‫-מה שלומך?‬
‫- משהו חייב להשתנות -‬
‫טוב. מה איתך?‬ ‫-לא רע. ברוך הבא.‬
‫הבאתי תרמיל והכול.‬
‫אזור יפה.‬ ‫-שנצא לטיול?‬
‫- תשעה חודשים למשחקים -‬
‫קדימה.‬ ‫-כן, אני מוכן. בוודאי.‬
‫בואו ניסע.‬
‫אני יושב מקדימה.‬ ‫-מה?‬
‫הכרזת על זה מהר.‬ ‫-הוגן.‬
‫חוק הישיבה מקדימה… אחי, כיבדתי את החוק.‬
‫לא ביקשתי לערער.‬ ‫-לערער? על מה אתה מדבר?‬
‫אפשר לערער על ההכרזה.‬ ‫-כן?‬
‫אולי אתם חושבים שאני גרוע בניווט.‬ ‫-באמת?‬
‫אני היחיד שהוא לא קצין,‬ ‫אז אפשר לסמוך עליי עם מפה.‬
‫מה מרובע ודופק קצין?‬
‫מפה.‬
‫הנה, אנחנו כאן.‬
‫איך קוראים לך?‬
‫קוראים לי הארי.‬
‫במה אתה עוסק, הארי?‬ ‫-במה אני עוסק?‬
‫- הנסיך הארי, דוכס סאסקס -‬
‫בכל יום נתון, אני אבא לשני ילדים‬ ‫מתחת לגיל שלוש.‬
‫יש לי כמה כלבים.‬
‫אני בעל.‬
‫אני פטרון מייסד של קרן משחקי אינוויקטוס.‬
‫יש הרבה תפקידים שונים,‬
‫אבל אני חושב שהעיקר היום הוא אינוויקטוס.‬
‫יום יפה לטיול.‬ ‫-אחי.‬
‫- ארה"ב, קליפורניה -‬
‫זה יפהפה, נכון?‬
‫כרמים? מה זה?‬ ‫-כן.‬
‫זה… זה שיח.‬
‫תמיד חשבתי על עצמי כעל אבא‬
‫שבחיים לא יוכל לשרת כשיש לו ילדים.‬
‫ושניכם עשיתם את זה, נכון? אתה עוד משרת?‬
‫- ג'יי-ג'יי צ'אלמרס -‬
‫בדיוק השתחררתי.‬ ‫-בדיוק השתחררת?‬
‫לוסי הייתה בהיריון כשירו בי. חזרתי מעיראק,‬
‫לוסי נכנסה להיריון בקיץ,‬ ‫והייתי באפגניסטן בספטמבר.‬
‫אחד האנשים שאיבדנו,‬
‫אשתו הייתה בהיריון עם הבן שלו, ג'ורג'.‬
‫הוא כבר נער. הוא בן 12.‬
‫- דייוויד וייסמן‬ ‫מתחרה לשעבר באינוויקטוס -‬
‫כן, שומעים המון סיפורים כאלה.‬
‫חבר'ה שמתו שם ולא פגשו את הילדים שלהם.‬
‫הפרט לא מתגייס. כל המשפחה מתגייסת.‬ ‫-כן.‬
‫אחרי שירו בי, הייתי במצב די מחורבן.‬
‫הקליע נע לאורכו של פלג הגוף העליון שלי,‬
‫פגע בצלעות שלי מאחור, פגע בצלעות מלפנים,‬
‫קיפץ בגוף שלי כמו כדור פינבול‬ ‫לפני שהוא התמקם בריאה הימנית שלי.‬
‫והפסקתי לנשום.‬
‫והפסקתי לנשום כמה פעמים.‬
‫דייוויד וייסמן, שהוא הקפטן‬ ‫של נבחרת בריטניה באינוויקטוס.‬
‫הוא עבר כמה שנים טראומטיות.‬
‫- משחקי אינוויקטוס, 2016 -‬
‫התחלה סבירה של וייסמן.‬
‫כשהייתי חייל, זה היה כל עולמי.‬
‫וברגע שנפצעתי, טוב…‬
‫אם כך, איך אתה מגדיר את עצמך?‬
‫דייוויד וייסמן זוכה בזהב עבור בריטניה.‬
‫אסטוניה זוכה בכסף.‬
‫איזו חגיגה של דייוויד וייסמן.‬
‫נגע בקיר, הסתכל למעלה‬ ‫ופמפם את האגרוף שלו באוויר.‬
‫אינוויקטוס היה השבוע הכי טוב בחיי.‬ ‫זה נשאר איתי, חזק מתמיד.‬
‫- משחקי אינוויקטוס, 2014 -‬
‫להרגיש כמו כוכב רוק באותו שבוע,‬ ‫שפורסים לנו שטיח אדום.‬
‫זה מה שעשיתם, נכון?‬
‫אז קדימה.‬
‫הרגע הכי טוב באינוויקטוס.‬
‫בין אם השתתפתם בו או לא.‬
‫קודם כול, גמר רוגבי כיסאות הגלגלים מ-2014.‬
‫ערב שישי ההוא?‬ ‫-כן.‬
‫- משחקי אינוויקטוס, 2014 -‬
‫המשחק הזה מתנהל בקצב תזזיתי.‬
‫ניסיון נוסף, ותשמעו את הרעש.‬
‫זה ניצחון לבריטניה.‬
‫הרגע האהוב עליי‬ ‫היה לצפות בלוק סינוט רץ 400 מ'.‬
‫אני חושב שהוא היה‬ ‫קטוע הגפיים הכפול היחיד בקו הזינוק.‬
‫היכון.‬
‫האקדח נורה…‬
‫- משחקי אינוויקטוס, 2016 -‬
‫וכולם פשוט רצים קדימה, כי לכולם יש רגל אחת‬
‫ולו אין רגליים,‬
‫והוא מתחיל ממש לאט.‬
‫והוא בפיגור אדיר.‬
‫ואני צורח בעד לוק. הוא הבריטי היחיד במרוץ.‬
‫בפינה השנייה,‬ ‫הוא מדביק את הפער. הוא משתווה להם.‬
‫וב-100 המטרים האחרונים,‬ ‫הוא פשוט כובש את כולם‬
‫וזוכה בזהב.‬
‫זה נשמע נדוש, אבל זה באמת נכון.‬
‫יכולתי לראות מעין אנלוגיה,‬ ‫מטפורה להתאוששות, נכון?‬
‫כן.‬
‫הוא ממש פיגר מאחורי כולם.‬ ‫-כן.‬
‫אבל הוא פשוט המשיך להתאמץ.‬
‫אוסטרליה, 2018, בבריכה.‬
‫בגמר 50 מ' חזה לגברים,‬ ‫קטגוריית איי-אס-איי.‬
‫והם יצאו לדרך.‬
‫מארק אורמרוד מבריטניה.‬
‫- משחקי אינוויקטוס, 2018 -‬
‫הוא לא היה אמור להשתתף במרוץ השחייה,‬ ‫אבל אחד הבחורים הגיע,‬
‫וזה היה אומר שלא יהיה לו נגד מי להתחרות.‬
‫בדיוק.‬ ‫-והוא מעולם לא…‬
‫הוא מעולם לא שחה מרחק כזה.‬
‫לאורמרוד כמעט נגמר הכוח,‬ ‫ורובינסון מצמצם את הפער.‬
‫שככה יהיה לי טוב! איזה סיום!‬
‫זה אורמרוד? זה רובינסון?‬
‫זה אורמרוד, בקושי!‬ ‫דקה, 45 שניות ומאית שנייה!‬
‫אני חושב שמארק ניצח.‬ ‫-כן.‬
‫תמיד אמרתי שחשבתי שזה יהיה יום ספורט.‬
‫כאילו אנחנו מתחרים במרוץ עם ביצה על כף.‬
‫אני זוכר. זה נשאר איתי לנצח.‬
‫לא ייאמן! הם עולים פה לרמה אחרת.‬
‫תניחו את השתייה.‬
‫נעשה גל מקסיקני, מהשורה הראשונה‬ ‫ועד הסוף. אחת, שתיים, שלוש…‬
‫קדימה!‬
‫בסוף השבוע הזה,‬ ‫יוצאי צבא פצועים מרחבי העולם‬
‫משתתפים במשחקי אינוויקטוס בלונדון.‬
‫זהו טורניר שנוסד השנה בפעם הראשונה‬ ‫על ידי הנסיך הארי מבריטניה.‬
‫הייתה לנו התחלה נהדרת בלונדון ב-2014.‬
‫התקדמנו לשלב הבא באורלנדו.‬ ‫טורונטו תמשוך את תשומת הלב של העולם.‬
‫ספורט באמת משנה חיים, והוא גם מציל חיים.‬
‫אני כבר לא יודע להגיד כמה אנשים,‬
‫רעיות, בנות זוג, הורים, סבים, ילדים,‬
‫ניגשו אליי ואמרו, "תודה שהחזרת את אבא שלי.‬
‫"תודה שגרמת לבעלי לחייך שוב."‬
‫והיכולת לראות את החוויות של האנשים האלה‬
‫או את חייהם משתנים לטובה, זה מכה גלים.‬
‫הם מעוררים השראה…‬
‫- אבא שלי, הגיבור שלי -‬
‫בכל הסובבים אותם.‬
‫מארק אורמרוד,‬ ‫לוחם לשעבר בחיל הנחתים המלכותי,‬
‫מחפש פה את המדליה השלישית שלו.‬
‫תמיד דמיינתי את זה כמבצע של שלוש שנים.‬
‫לא רציתי את הצורך.‬
‫אם לא היה צורך, אז אף אחד לא נפצע.‬
‫כי אם הצורך קיים,‬ ‫המשחקים האלה תמיד יימשכו.‬
‫- אוקראינה, מריופול -‬
‫- ספטמבר 2021 -‬
‫- לפני הפלישה הרוסית -‬
‫במזרח אוקראינה,‬ ‫נחזה מזג אוויר ערפילי בכל האזור…‬
‫- יוליה "טיירה" פאייבסקה‬ ‫יוצאת צבא אוקראינה -‬
‫קוראים לי יוליה פאייבסקה.‬
‫מזוהה בקשר כ"טיירה".‬
‫אני פרמדיקית.‬
‫חתמתי על חוזה עם הכוחות המזוינים ב-2014,‬
‫אבל עכשיו אני רק מתנדבת.‬
‫ככה נראו שבע השנים האחרונות בחיי.‬
‫- אוקראינה מגינה על גבולה המזרחי‬ ‫מפני רוסיה מאז 2014. -‬
‫- החיילים המשוחררים מהקונפליקט‬ ‫מתחרים בנבחרת אוקראינה באינוויקטוס. -‬
‫רוב אוקראינה חיה בשלום,‬
‫אבל יש קונפליקטים במזרח.‬
‫יש צלף שיורה, להוריד את הראש!‬
‫הצלפים הכי מיומנים יירו בך בול בביצים.‬
‫אתה מדבר שטויות.‬ ‫-שמעתי את זה איפשהו.‬
‫אתה כזה חכמולוג!‬
‫תחפש חורים עם האצבעות. דרך אחת לבדוק…‬
‫אל תפחד, אני מכירה את כל מה שיש לך שם.‬
‫שום דבר לא יפתיע אותי!‬
‫ואם אתה מוצא חור, תשים חוסם עורקים מייד.‬
‫קדימה!‬
‫כן, ככה…‬
‫ככה שמים חוסם עורקים בצורה נכונה.‬
‫- נבחרת אוקראינה - בדיקה רפואית -‬
‫"אינווי"… "אינוויקטוס"?‬ ‫-"אינוויקטוס". כן.‬
‫משחקי אינוויקטוס.‬
‫מתברר שכולם מכירים את זה,‬ ‫ואני שמעתי על זה רק אתמול.‬
‫בוקר טוב!‬
‫שלום. מה שלומך?‬
‫אני יודעת כמה זמן לוקח לעשות אק"ג.‬
‫אני באה.‬
‫מה אתה מגדל פה? איפה הדפילציה שלך?‬
‫ואתה מכוסה בסימני מציצה.‬
‫- סרהיי קליטיוק -‬
‫תגיד לאשתך שזה לא ממני.‬
‫בסדר.‬
‫אתה צריך עזרה?‬ ‫-לא…‬
‫בסדר? יופי.‬
‫אז את הבת הראשונה היום.‬
‫אז אהיה ילדה טובה. אל תדאגי.‬ ‫-נוריד הכול.‬
‫כן, אני מבינה. רק רגע.‬
‫שבע שנים בחזית,‬ ‫יש לי מפרקי טיטניום ברגליים,‬
‫יש לי כאבים בעמוד השדרה,‬
‫ואני חווה טראומות כבר הרבה זמן.‬
‫שמעתי על אינוויקטוס בפעם הראשונה‬
‫כשהייתי בבית חולים, אחרי אחד הניתוחים.‬
‫זהו.‬
‫מה יש שם?‬
‫יש משהו…‬
‫אם יגידו לך לחזור על הבדיקה, נעשה את זה.‬
‫הכול טוב חוץ ממשהו פה…‬
‫תודה.‬ ‫-אין בעד מה.‬
‫אם יהיה משהו, נחזור על הבדיקה.‬
‫הבנתי, בסדר.‬
‫הכול שם.‬ ‫-כן, רואים הכול.‬
‫כשעברתי את הבדיקה בבית החולים,‬
‫התברר שעברתי…‬
‫טוב…‬
‫על פי תוצאות האולטרה סאונד,‬
‫איכשהו עברתי שני התקפי לב.‬ ‫זה מה שעלה מהתוצאות.‬
‫בכנות, אין לי מושג מתי התרחשו ההתקפים.‬
‫בשל הבעיות הרפואיות שלה,‬
‫טיירה נאלצת לשקול מחדש‬ ‫את תפקידה כפרמדיקית בהתנדבות.‬
‫- בריטניה, לונדון -‬
‫ההקלטה החלה.‬
‫היי, ג'יי. אנחנו בדיוק מתחברים.‬
‫- מטה קרן משחקי אינוויקטוס -‬
‫שומע אותי?‬ ‫-אכן.‬
‫זו אחת מסדרת השיחות עם המדינות…‬
‫- הקרן מעניקה את המשחקים‬ ‫לעיר מארחת אחרת בכל פעם. -‬
‫כדי להגיע למצב הנוכחי.‬
‫ההקלטה נעצרה.‬ ‫-מצוין.‬
‫- לא נכבש -‬
‫אז זה בדיוק עלה. כן.‬
‫היי, אוקסנה. מה שלומך?‬ ‫-היי, ריצ'רד. הכול טוב אצלנו.‬
‫מה שלומכם?‬ ‫-בסדר, תודה. אנחנו בסדר.‬
‫אני אוקסנה הורבץ', מנהלת נבחרת אוקראינה‬ ‫במשחקי אינוויקטוס.‬
‫חשבתי שנתחיל בסקירת קורונה.‬
‫מהצד שלנו…‬
‫- ריצ'רד סמית', מנהל תפעולי -‬
‫אנחנו מוכנים לספק את הסחורה.‬
‫מאז הקונפליקט הצבאי במזרח אוקראינה ב-2014‬
‫מצד הפדרציה הרוסית,‬ ‫לא היינו מוכנים לקיומם של יוצאי צבא.‬
‫לא היה לנו שיקום רפואי, פיזי או פסיכולוגי.‬
‫- משחקי אינוויקטוס, נבחרת אוקראינה -‬
‫וכששמענו על משחקי אינוויקטוס,‬
‫הבנו שזה משהו שאנחנו בהחלט צריכים.‬
‫הולנד נמצאת בסגר כרגע.‬
‫כמובן, קיימת האפשרות שהממשלה‬
‫תבטל את כל האירועים.‬
‫אבל אנחנו בטוחים שהמשחקים יתקיימו,‬
‫אלא אם כן יופיע וריאנט או חשש נוסף.‬
‫מבחינת אוקראינה, ההחלטה כבר התקבלה.‬
‫היא חיובית. אנחנו ניסע.‬
‫כיף לשמוע, אוקסנה. זה נפלא.‬
‫אבל האם הנסיך…‬ ‫דוכס סאסקס ואשתו יהיו נוכחים?‬
‫אפשר לצפות להגעתו?‬ ‫-בהחלט.‬
‫מכל מה שידוע לנו,‬ ‫ואנחנו בתקשורת בלתי פוסקת,‬
‫הוא מתכנן תוכניות בזה הרגע.‬
‫- ארה"ב, ניו יורק -‬
‫שלום. מה שלומך?‬
‫אני טיש.‬ ‫-טוב לראות אותך.‬
‫טוב לראות אותך. מה שלומך?‬
‫מזמן לא עשינו את זה.‬ ‫-אני יודעת.‬
‫הלב שלי… אני כזה…‬
‫אני בלחץ.‬
‫נעים מאוד. כבר הכרנו, נכון?‬
‫קוראים לי זיטה. זיטה מרצ'נט.‬ ‫-זיטה?‬
‫בעוד שנתיים וחצי, נחזור.‬ ‫-נפלא.‬
‫יופי.‬
‫גבירותיי ורבותיי,‬
‫אני מתכבד להזמין‬ ‫את הפעיל ההומניטרי והסביבתי,‬
‫הפעיל למען בריאות הנפש ויוצא הצבא,‬
‫הנסיך הארי, דוכס סאסקס.‬
‫הגענו לכאן הערב‬ ‫כדי להוקיר קבוצה של גברים ונשים‬
‫שחייהם מוגדרים על ידי שירות,‬
‫שליחות וכמובן, חוסן.‬
‫רבים מאיתנו בחדר הזה מבינים‬
‫מדוע אנשי צבא נוטים להרגיש מבודדים‬ ‫לאחר שהם חוזרים הביתה‬
‫או ברגע שהם עוזבים את הכוחות.‬
‫לא הייתם מרגישים כמוהם?‬
‫- 14 שנים קודם לכן -‬
‫- ינואר 2008 -‬
‫- מחוז הלמנד, אפגניסטן -‬
‫הסיבה היחידה שהרשו לי‬ ‫לנסוע לאפגניסטן היא שזה נשמר בסוד.‬
‫כשהייתי שם במשך עשרה שבועות,‬ ‫אף אחד לא ידע,‬
‫חוץ מהעיתונות הבריטית שאמרה, "נישאר בשקט‬
‫"כל עוד נקבל גישה."‬
‫עובדים. כולם אותו דבר.‬
‫החיים של כולם חשובים באותה מידה.‬
‫כשאנחנו יושבים פה עכשיו,‬ ‫אנחנו תחת איום. זה ככה ברחבי הלמנד,‬
‫ברחבי אפגניסטן. כולם תחת איום.‬
‫כל זה התחיל‬ ‫אחרי שהוציאו אותי מאפגניסטן ב-2008.‬
‫העברתי עשרה שבועות בשטח, בחול, עם כל השאר.‬
‫בכירים בצבא הבריטי הכריזו ביום שישי‬ ‫שהם שולפים את הנסיך מאזור הלחימה‬
‫לאחר שההצבה שלו הודלפה.‬
‫הכעיס אותי שפתאום הייתי בדרך הביתה.‬
‫אבל היה חשוב להוציא אותי,‬ ‫לטובת הבטיחות של כל הסובבים אותי.‬
‫החוויה שלי באפגניסטן‬ ‫ממש הושפעה מהטיסה הזאת הביתה.‬
‫כשהמראנו, הווילון שהיה לפניי נפתח מהרוח.‬
‫ויכולתי לראות רק את בית החולים האווירי.‬
‫שלושה חיילים בריטים צעירים,‬
‫עטופים בניילון וגופם מבותר לחתיכות.‬
‫ראיתי את מה שאנשים רק דיברו עליו.‬
‫זה מה שבאמת גרם לי לחשוב,‬
‫"אני רואה עכשיו את מחיר המלחמה האמיתי."‬
‫לא רק האנשים האלה,‬ ‫אלא גם המשפחות שלהם והמשמעות של זה‬
‫והאופן שבו חייהם ישתנו לנצח.‬
‫לקח לי זמן להבין שבמלחמה, לא רק החיילים,‬
‫לא רק האנשים בחזית משלמים מחיר כבד.‬
‫כולם משלמים.‬
‫כשירדתי מהמטוס, כעסתי שזה קרה לאנשים האלה,‬
‫כעסתי שהתקשורת לא מסקרת את זה,‬
‫כעסתי שהוציאו אותי.‬
‫אבל בשלב זה, לא היה לי ברור מה צריך לעשות.‬
‫רק ניסיתי להבין, "יש לי במה.‬
‫"הייתה לי חוויה כזאת.‬ ‫מה אני יכול לעשות עם זה?"‬
‫מה חשבת כשראית אותם על המטוס?‬
‫יש קצת מחנק בגרון, כי אתה יודע שזה קורה.‬
‫רוב הזמן, כשאתה באמת בזירה,‬ ‫לא ממש מזכירים את זה.‬
‫זה היה קשה.‬
‫רציתי לדבר איתם, לברר מה שלומם.‬
‫החייל הבריטי הטיפוסי פשוט היה אומר,‬
‫"אני בסדר, אדוני. איבדתי את היד.‬ ‫ממילא לא אהבתי אותה." משהו כזה.‬
‫איך אפשר לוודא שיותר אנשים‬ ‫ידעו מה באמת קורה במציאות,‬
‫ולא רק כמה חיילים שם‬
‫שנלחמים במלחמה בחו"ל?‬
‫שם הכול באמת התחיל,‬ ‫ואז הרעיון, או הקונספט,‬
‫או המציאות שספורט יכול לשחק תפקיד עצום‬
‫בשיקום של כולם, גם הפסיכולוגי וגם הפיזי.‬
‫- בריטניה, לינקולנשייר -‬
‫תמונה בסוף הטירונות.‬
‫אני שם איפשהו.‬
‫- טום פולוול, יוצא הצבא הבריטי -‬
‫תמונה של יום ההולדת שלי‬ ‫עם העוגה שלי. היא נמרחה על הפרצוף שלי.‬
‫הנה. נמרחה על הפרצוף שלי אחר כך.‬
‫אז כן, פשוט עברתי על כל התמונות שלי‬
‫והשארתי את התמונות שאהבתי‬ ‫ורציתי לתלות, בכנות.‬
‫תמונה שלי מהיום שעזבתי.‬
‫מנוחה בערב אחרי יום של חיפושים.‬
‫כשהתגייסתי, הגשתי מועמדות‬ ‫לחיל ההנדסה המלכותי.‬
‫בסוף הייתי מכונאי דחפורים.‬
‫שירתי שנה בעיראק ושלושה חודשים באפגניסטן.‬
‫שם, בצד השני של התמונה הזאת,‬
‫היה המטען שפוצץ אותי.‬
‫ראיתי את התמונה וחשבתי…‬
‫"תתלה אותה." זו תזכורת, כנראה.‬
‫איבדתי את שתי הרגליים.‬
‫פציעות בגב.‬
‫הפיצוץ נכנס לאמה שלי.‬
‫יש לי סיכות בפרק כף היד.‬
‫אז הייתי בבית החולים‬ ‫חודשיים וחצי בערך, נראה לי.‬
‫ואז נכנסתי לשיקום, קיבלתי רגליים תותבות,‬
‫באופן כללי, בערך חודש איתן, חודש בלעדיהן.‬
‫והייתי שם עוד שנתיים וחצי לאחר מכן.‬
‫אני מתייחס לזה כגלגול קודם,‬
‫וזה פשוט זיכרון מהגלגול הקודם הזה.‬
‫החיים החדשים שלי התחילו.‬ ‫כבר לא היה להם שום קשר לצבא.‬
‫בדרך כלל, מיום ליום,‬ ‫אני לוקח את הבן שלי לבית הספר.‬
‫ביי!‬ ‫-להתראות.‬
‫אוסף אותו מבית הספר. מכין ארוחת ערב.‬
‫כשאני רואה את חיי היום-יום שלי,‬ ‫אני לא רואה התפתחות.‬
‫סתם מתבטל ולא עושה כלום.‬
‫אחרי שהתפוצצתי, אני פשוט…‬ ‫שתיתי הרבה, יצאתי הרבה.‬
‫לא הייתי במקום הכי טוב.‬
‫ואשתי טניה אמרה,‬ ‫"תקשיב, משהו חייב להשתנות".‬
‫- אבא הוא כמו גיבור על…‬ ‫הוא הופך את העולם למקום שמח -‬
‫- מחנה אימונים - נבחרת בריטניה -‬
‫- נבחרת רוגבי כיסאות הגלגלים הבריטית‬ ‫נפגשת לראשונה מאז המגפה. -‬
‫מהר, חבר'ה. להתכונן.‬
‫קדימה!‬
‫תסגור אותו.‬
‫תמסור!‬
‫לך עם טום. דברו זה עם זה. קדימה.‬
‫כן!‬
‫קדימה. להתרכז.‬
‫תקשיבו.‬
‫אתם חייבים להפסיק לנהוג ככה‬ ‫ולהתחיל לנהוג ככה.‬
‫- פול "ג'נקס" ג'נקינס, מאמן -‬
‫אם לא היית אומר כלום‬ ‫ונכנס וחוסם את הפינה הזאת,‬
‫זה היה שער קל.‬
‫טום!‬
‫לך ימינה!‬
‫תפיסה יפה. לאחור, שתי הידיים.‬
‫עצרו, חבר'ה. עבודה יפה.‬
‫ההיבט הפיזי קל. כמות הדברים שעשיתי,‬
‫כרתי עצים, טיפסתי על מכליות נפט…‬
‫אבל נפשית, אני לא…‬
‫אני לא יודע איך לדבר מול אנשים, עם אנשים.‬
‫אני לא יכול לעמוד מול קהל ולדבר אליו.‬
‫אני נוטה לבודד את עצמי.‬
‫אז כשג'נקס המאמן‬ ‫ביקש ממני להיות קפטן הנבחרת,‬
‫לא היה לי מושג למה מישהו ישקול אותי,‬
‫ועל פי כמה וכמה, ירצה אותי.‬
‫מעולם לא הייתי‬ ‫בתפקיד מנהיגותי בחיי, בשום דבר.‬
‫זה קצת חלוד. זה ישתפר‬ ‫ככל שיהיו לנו יותר אימונים.‬
‫להרבה אנשים יש ספק עצמי.‬
‫אולי הוא פשוט היה זקוק‬ ‫למישהו שייתן לו את הדחיפה‬
‫כדי להוציא את זה ממנו.‬
‫המסע של טום, אני לא יודע.‬ ‫מיניתי אותו לקפטן,‬
‫ואני מקווה שזו ההחלטה הנכונה.‬
‫נראה איך הוא יתנהג תחת לחץ, כמו שאומרים.‬
‫זה יהיה סיפור אחר.‬
‫לקח לנו יותר מדי זמן ללחוץ.‬
‫בינתיים, סיימתם עם אדם אחד למעלה,‬ ‫וזה לא טוב.‬
‫אני לא מבין איך דרך החשיבה שלי‬ ‫תאפשר לי לעשות‬
‫שיחה לנבחרת בגמר.‬
‫אבל עד שאגיע למעמד הזה,‬ ‫אני לא יודע מה יצא לי מהפה.‬
‫בשמירה כפולה, שיהיה אחד מאחור ואחד מלפנים.‬
‫והאחרים צריכים לעבוד קשה.‬
‫אשתי אמרה, "פשוט תעשה את זה.‬ ‫מה כבר יכול לקרות?‬
‫"תוכל להגיד בעוד כמה חודשים‬ ‫שאתה כבר לא רוצה להיות קפטן."‬
‫ואז משם, נבחרת הכדורסל,‬
‫לצערי, הקפטן שלנו‬ ‫פרש מסיבות אישיות בזמן הקורונה.‬
‫והמאמן ביקש ממני‬ ‫להיות גם קפטן נבחרת הכדורסל.‬
‫אז ללא ספק, מישהו רואה בי משהו.‬
‫רק לא אני.‬
‫- הולנד, האג -‬
‫אנחנו במצב שונה מאוד‬ ‫בכניסה להאג מכל מה שהיה בעבר.‬
‫- שבעה חודשים למשחקים -‬
‫אבל ההתקדמות איטית,‬ ‫בעיקר כי המגפה עדיין נוכחת.‬
‫- המשחקים בהאג ב-2020‬ ‫נדחו פעמיים בגלל המגפה. -‬
‫- כעת, הם מתוכננים להתקיים באפריל 2022. -‬
‫אם מדינות מתחרות מסוימות,‬
‫אם חלק מהמתחרים שלהן‬ ‫יחלו בקורונה ברגע האחרון,‬
‫נוכל לוודא שיהיה להן ספסל מחליפים,‬ ‫שיהיו להן ממלאי מקום,‬
‫כדי לוודא שנישאר הכי קרובים ל-500 שאפשר,‬
‫כך שרוב התחרויות הקבוצתיות‬ ‫עדיין יוכלו להתרחש?‬
‫המסע למשחקים מאתגר עד כה.‬
‫אנחנו כל הזמן מנסים להגדיל את הקהילה.‬
‫ועכשיו בהאג, יהיו לנו 20 מדינות.‬
‫אבל בהרבה מהמדינות האלה, יש אלפי מועמדים‬
‫לנבחרת שיש בה בין 30 ל-80 מקומות.‬
‫- יוצאי הצבא נבחרים להשתתף‬ ‫ע"פ מי שיפיק תועלת מרבית מהתהליך. -‬
‫- הם יכולים להתחרות‬ ‫בשלושה ענפי ספורט שונים לכל היותר. -‬
‫מ-2014, למדינות המרכזיות‬ ‫שהשתתפו באינוויקטוס‬
‫היה מספר הפציעות בקרב הגבוה ביותר.‬
‫ועם הזמן ולמרבה המזל,‬ ‫הקונפליקטים האלה הצטמצמו.‬
‫לכן, אנחנו מנסים לכווץ חלק מהנבחרות‬
‫ולאפשר למדינות אחרות להצטרף.‬
‫- הנני - האג 2020 -‬
‫לא כולם מסכימים על מה שנחשב "מלחמה צודקת",‬
‫אבל אני חושב שכולנו יכולים להסכים‬ ‫לגבי הנזק שמלחמה גורמת לאנשים רבים.‬
‫המשחקים לא מתמקדים במה שגרם לפציעה,‬
‫אלא בהתאוששות מהפציעה הזאת‬
‫ובאופן שבו אפשר לחזור להיות חלק מקהילה.‬
‫- דרום קוריאה, סיאול -‬
‫תודה שהקדשתם מזמנכם‬
‫כדי להגיע למפגש האוריינטציה‬ ‫לקראת משחקי אינוויקטוס של שנת 2022.‬
‫זו הפעם הראשונה שקוריאה תשתתף,‬
‫אז הקפידו על התנהגות נאותה.‬
‫אחד עשר מתחרים מדרום קוריאה יגיעו להאג‬
‫וישתתפו במשחקי אינוויקטוס‬ ‫הראשונים של המדינה.‬
‫בחברה הקוריאנית,‬ ‫אנשים עם מוגבלויות לא יוצאים לציבור.‬
‫הם חיים את חייהם בתוך הבית.‬
‫הם מחביאים את עצמם.‬
‫תמשיך!‬
‫- נה היונגיון, יוצא צבא דרום קוריאה -‬
‫אז כשאנשים עם מוגבלויות כן יוצאים,‬
‫אנשים שאין להם מוגבלויות…‬
‫מסתקרנים?‬
‫רואים את זה מייד על הפנים שלהם.‬
‫מאמני הרכיבה הנוכחיים שלי מופתעים‬
‫כשהם צופים בתחרויות שלנו.‬
‫הם אומרים, "איך אנשים עם מוגבלויות‬ ‫יכולים להיות טובים כל כך?"‬
‫עוד על שרירי מיתר הברך! עוד!‬
‫החברה שלנו חושבת שמוגבלות היא "לא בסדר",‬
‫אבל היא לא "לא בסדר", היא פשוט שונה.‬
‫עוד עשר שניות!‬
‫חמש, ארבע, שלוש, שתיים, אחת, עצור.‬
‫לא נראה לי שהחברה השתנתה הרבה בינתיים,‬
‫אבל היא צריכה להשתנות עכשיו…‬
‫והשינוי מתחיל בי.‬
‫שלום.‬
‫מיץ תפוחים אחד, בבקשה.‬
‫עם קרח?‬
‫כן.‬
‫מה קרה לידיים שלך?‬
‫הן נפצעו כשהייתי בצבא.‬
‫לא שמתי לב שהן נפצעו!‬
‫אני אשלם על זה…‬
‫לא, אני בסדר…‬
‫אני יכול להחזיק את זה.‬
‫אם תניחי את זה, אני אוכל…‬
‫תודה.‬ ‫-תיהנה!‬
‫תודה.‬
‫החלום שלי היה להפוך‬
‫לחייל או לשוטר, כדי להגן על המדינה.‬
‫התחשמלתי בצבא,‬
‫אבל אני לא זוכר את התקרית.‬
‫הרופאים אמרו שעדיף לקטוע את הידיים שלי.‬
‫באותו רגע, החשיבה שלי לא הייתה צלולה.‬
‫אשתי לעתיד הייתה הראשונה‬ ‫שביקרה אותי בבית החולים.‬
‫הוא היה אדם שאין לו פחד,‬
‫אז היה כואב לראות אותו‬ ‫מאבד את הכנפיים שלו.‬
‫נשארתי לצידו כדי לעודד אותו ולנחם אותו…‬
‫- פארק מי-סון, אשתו של היונגיון -‬
‫ואז יצאנו שש שנים לפני שהתחתנו.‬
‫ההיכרות שלי עם אשתי‬ ‫היא הדבר הכי טוב שקרה לי.‬
‫אני חושב שהדבר השני‬ ‫הוא שהתחלתי לעשות ספורט.‬
‫כשאנשים מסתכלים על אנשים עם מוגבלויות,‬
‫הם מסתכלים ברחמים, בחרטה או בצער.‬
‫אז אני משתתף במשחקים האלה,‬
‫ואני רוצה שכולם יצפו בנו,‬
‫לא רק ברחמים,‬
‫אלא כדי לראות את כל הדברים‬ ‫שגוף עם מוגבלות יכול לעשות.‬
‫אני מקווה שאנשים ייתנו לנו רוח לחימה!‬
‫- ארה"ב, פלורידה -‬
‫היי, מותק. איפה את?‬ ‫-היי.‬
‫בבית הספר.‬ ‫-את עדיין בבית הספר?‬
‫אוהב אותך.‬
‫את לא יכולה לומר לי את זה בחזרה? ביי.‬
‫כן אמרתי, "גם אני אוהבת אותך".‬ ‫-לא שמעתי. לא. בסדר.‬
‫אוהב אותך יותר. ביי.‬
‫ביי.‬
‫- גבריאל "גייב" ג'ורג' -‬
‫קוראים לי גבריאל ג'ורג'.‬
‫אני חובש בחיל הים שפרש מסיבה רפואית.‬
‫אחד באפריל, 2008. חג אחד באפריל.‬
‫אני זוכר שבדיוק קניתי‬ ‫מעיל אופנוע חדש, מעור.‬
‫נסעתי כשישה וחצי ק"מ בכביש, בכביש ראשי,‬
‫ואומרים שמישהו פנה פניית פרסה‬ ‫ברמזור ולא ראה אותי.‬
‫והתנגשתי בו. התעוררתי כעבור שלושה שבועות.‬
‫עברו כ-12 שנים עד שהגענו לשלב הקטיעה.‬
‫עשיתי הסכם עם הזרוע שלי.‬ ‫אמרתי לה, "אם לא תחלימי, אני אקטע אותך".‬
‫אבל לא ידעתי שהחל מאותו יום,‬ ‫אני אסבול מכאבים כל חיי.‬
‫מוכנה לאכול, מותק?‬
‫כדאי לך שזה יהיה טעים.‬ ‫-כן, אישה יפה.‬
‫אני לא מבשל בלי אהבה.‬
‫למה תפוחי האדמה של אימא טעימים יותר?‬ ‫-מה?‬
‫תפוחי האדמה של אימא טעימים יותר.‬
‫סלחי לי. סליחה.‬
‫אני אעזור לך עם זה.‬
‫אני מסתדר. תודה רבה.‬ ‫-לא, אני אטפל בזה.‬
‫כי יש לי שתי ידיים.‬ ‫-את חמודה. את ממש יפה.‬
‫הוא מקלל אותי!‬
‫טמיאה. זו הבת המקסימה והמדהימה שלי.‬
‫- טמיאה, הבת של גייב -‬
‫היא ההשראה הגדולה שלי שעוזרת לי להמשיך.‬
‫אני אוהב אותך.‬
‫ביי. אני אוהב אותך.‬
‫זה לא מעניין אותי.‬
‫גם אני אוהב אותך. לילה טוב.‬
‫אני חי ברמת כאב של שבע מתוך עשר בערך.‬
‫הוא מחריף ועולה לעשר,‬ ‫אבל למדתי לא להגיד את זה יותר מדי.‬
‫אם מספרים למישהו על הכאב,‬ ‫מאשפזים אותך בחדר מיון וכולאים אותך.‬
‫הרופאים שלי תיארו את זה ככאב של צירי לידה.‬
‫אתה בצירי לידה שוב ושוב,‬ ‫והתינוק הזה לא ייוולד לעולם.‬
‫לילה טוב. אני אוהב אותך.‬
‫סע בכביש איי-95 צפון‬ ‫לכיוון כביש פיליפס, ג'קסונוויל.‬
‫בוא נצא לדרך.‬
‫אני זז הרבה. אני תמיד פעיל.‬ ‫בעיקר בגלל הכאב.‬
‫כי זה מסיח את דעתי ממנו,‬ ‫הגוף שלי נשאר בתנועה.‬
‫ברוכים הבאים לפיקלבול.‬ ‫אני חובש לשעבר בחיל הים.‬
‫מי המפסיד הראשון היום?‬
‫כשהמצב כאוטי ומטורף,‬ ‫אני יכול להתרכז טוב יותר.‬
‫זה פשוט… אל תעשה את זה!‬
‫הנה זה!‬
‫חברים אומרים לי שאני בדרכים יותר מדי.‬
‫אני שומע את זה מהבת שלי, מהכלב שלי.‬
‫לא להקיא!‬
‫זה כיף. אני מת על זה.‬
‫אני מנסה למצוא תרופה משלי,‬
‫וזה מסע,‬
‫וזה מפחיד אותי.‬
‫התחלתי לשמוע על משחקי אינוויקטוס.‬
‫חשבתי, "זה משהו שאני יכול לעשות".‬
‫זה מזכיר לך שאתה לא לבד בסיפור הזה.‬
‫אני מקווה שזה יעזור לי.‬
‫אבל בחיים שלי ובחוויות שלי,‬ ‫תקווה הובילה אותי להרבה דרכים לא נכונות.‬
‫בכל מקרה, אני צריך לחשוב על העתיד.‬
‫- אזור מנוחה, להשתיק מכשירים -‬
‫החלק הקשה הוא לטפל בעצמי קצת יותר.‬
‫השלמתי עם כך שאתמודד עם הכאב כל חיי.‬
‫אני בהחלט יודע שאני יכול לעצור אותו‬ ‫לצמיתות ובקלות, בכל יום.‬
‫תנו לי קליע.‬
‫אבל כל עוד אני פה,‬
‫אני יודע שאני תמיד נלחם.‬
‫- שישה חודשים למשחקים -‬
‫טרם הגענו לשלב שבו…‬
‫- מטה קרן משחקי אינוויקטוס -‬
‫זה בין-לאומי לגמרי.‬
‫חמש מאות אנשים מ-14 מדינות,‬ ‫אבל אנחנו עובדים קשה.‬
‫היי, וייסי. עניבה יפה.‬
‫לא ייאמן שעברו שמונה שנים.‬
‫- דייוויד וייסמן, מנהל מענקים -‬
‫זה מספר קטן מאוד ביחס להשפעה אדירה.‬
‫אבל יהיה מעולה להבטיח לחלוטין‬
‫שיש לזה תוכנית צמיחה.‬
‫מבחינת בעיות, אנחנו משגיחים בקפידה‬ ‫על התפתחות האומיקרון‬
‫ונישמע למדע.‬
‫- אוקראינה, לבוב -‬
‫תגידו לבלונדינית איך לירות.‬
‫קשתות היא דבר אינטימי…‬
‫החץ נכנס כל כך יפה לקשת,‬ ‫זה חטא להוציא אותו.‬
‫אנדריוחה, בדיחות הסקס שלך מעצבנות את כולם.‬
‫לנשום.‬
‫להחזיק את היד. לא לדאוג.‬
‫- יוליה "טיירה" פאייבסקה -‬
‫למרות כל הטראומות שלי,‬
‫שני התקפי הלב שלי,‬
‫כדי לחזור לעצמי, אני זקוקה לאינוויקטוס.‬
‫הרחקתי את היד מוקדם מדי.‬
‫כבר איבדתי את החץ המזוין? לא, הוא פה.‬
‫זהו זה, נדפקתי.‬
‫זאת עווית.‬
‫תתאפסי על עצמך, סמרטוטית.‬
‫בן זונה!‬
‫סליחה. תסלחו לי.‬
‫כן.‬
‫לנשום.‬
‫לא להיבהל.‬
‫שככה יהיה לי טוב.‬
‫חיצים חדשים בכל פעם, כמו קליעים.‬
‫אני מאמינה שספורט‬ ‫יכול להחליף את הרעב רווי האדרנלין‬
‫שיוצאי צבא חווים אחרי שהם חוזרים ממלחמה.‬
‫זה פותח לנו מסלול לעתיד.‬
‫תשע…‬
‫שש.‬
‫משתתפים יקרים, נא להסתדר בשורה‬ ‫כדי לקבל את הפרסים שלכם.‬
‫בואו נצלם תמונה קבוצתית.‬
‫תוכל לצלם אותנו?‬
‫עגבת.‬
‫מה אתה רוצה? עגבת?‬
‫והמקום השלישי הולך לצוות מספר שתיים.‬
‫כן. באמת?‬
‫באתי לכאן כדי לתת לך נשיקה.‬
‫זה לא הציצי שלי, אתה יכול להחזיק אותו.‬
‫חבל.‬
‫טוב, להירגע!‬
‫בואו נראה את הפנים שלנו.‬
‫עגבת!‬
‫כן!‬
‫קצת לח.‬
‫זה מה יש.‬
‫היי! הגעתי…‬
‫לא חיכיתם לי?‬
‫למה לא חיכינו לך?‬
‫זה בשביל הנסיכה… בשביל המלכה.‬
‫המעבר לחיים האזרחיים‬ ‫אמור להיות הדרגתי וטבעי.‬
‫זה קשה לי, אני לא מבינה.‬
‫אולי שכחתי איך לחיות את החיים האזרחיים.‬
‫תהילה למנהיגים שלנו!‬
‫אבל אני מוכנה לחזור אליהם.‬
‫אנחנו שמחים מאוד לשבת סביב השולחן שלך‬
‫ושהזמנת אותנו.‬
‫בואו נשתה לחיי סוף המלחמה.‬
‫ולחיי יוליה! את כמו השמש של העולם.‬
‫- מאה שלושים ושבעה ימים‬ ‫לפני הפלישה הרוסית -‬
‫עבור כל אחד מהאנשים האלה,‬ ‫זה השלב הבא של המסע שלהם,‬
‫לאתגר את הגוף שלהם ואת הנפש שלהם.‬
‫אני מתרגש, כי אני יודע‬ ‫איזה כוח יש לספורט בהחלמה,‬
‫אבל אני גם דואג, כי…‬
‫הם מכניסים את עצמם למצב לא נוח.‬
‫ועבור רבים מהם, זה ממש יכול לעורר טריגרים.‬
‫ואני דואג.‬
‫תרגום כתוביות: דניאלה מגדל‬